Justin Kluivert

Justin Dean Kluivert (sündinud 5. mail 1999 Amsterdamis) on Hollandi jalgpallur, kes mängib äärepoolkaitsjana Inglise kõrgliiga klubis Bournemouth.

Ta alustas klubikarjääri Amsterdami Ajaxis, mille noorteakadeemiaga liitus ta 2007. aastal. Hollandi kõrgliigas debüteeris ta Ajaxi meeskonnas 2017. aasta jaanuaris. Esimese värava lõi ta Hollandi kõrgliigas 19. märtsil 2017 mängus SBV Excelsiori vastu. Hooajal 2016–17 valiti Kluivert Ajaxi tulevikutalendiks. Hooajal 2017–18 lõi ta Hollandi kõrgliigas kümme väravat.

2018. aasta juunis liitus ta Itaalia kõrgliigaklubiga AS Roma. Hooajal 2020–2021 oli ta Romast laenul Saksamaa kõrgliigaklubis RB Leipzig ja hooajal 2021–2022 Prantsusmaa kõrgliigaklubis Nice. 2022. aasta septembris läks ta laenule Hispaania kõrgliiga klubisse Valencia. Pärast laenulepingu lõppemist liitus ta 11,2 miljoni euro eest Bournemouthiga.

Hollandi jalgpallikoondises debüteeris Kluivert 26. märtsil 2018 sõprusmängus Portugali vastu.

Tema isa Patrick Kluivert on endine Hollandi koondislane.

Kategooria:Hollandi jalgpallurid
Kategooria:Amsterdami Ajaxi mängijad
Kategooria:AS Roma mängijad
Kategooria:RB Leipzigi mängijad
Kategooria:OGC Nice'i jalgpallurid
Kategooria:Valencia CF mängijad
Kategooria:Serie A mängijad
Kategooria:Bundesliga mängijad
Kategooria:Ligue 1 mängijad
Kategooria:La Liga mängijad
Kategooria:Sündinud 1999